**ПРЕДУЗЕЋЕ ЗА ПОШТАНСКИ САОБРАЋАЈ**

**РЕПУБЛИКЕ СРПСКЕ А.Д. БАЊА ЛУКА**

**НАДЗОРНИ ОДБОР**

**Број. 1.-1869-2/24**

**Датум: 12.06.2024. године**

На основу члана 42. став 1. тачка е. Статута Предузећа за поштански саобраћај Републике Српске а.д. Бања Лука, Одлуке Надзорног одбора Предузећа о утврђивању броја извршних директора и области за које ће бити надлежни у оквиру функционисања Управе Предузећа бр. 1.-2143/24 од 12.06.2024. године и Пословника о раду Управе Предузећа, Управа Предузећа, на 4. ванредној сједници, одржаној дана 12.06. 2024. године, д о н о с и

**О Д Л У К У**

I

Утврђује се да је Одлуком Надзорног одбора Предузећа за поштански саобраћај Републике Српске а.д. Бања Лука број: 1.-1869/24 од 21.05.2024. године, **Зоран Протић,** дипл.инж.електротехнике, **именован** **за извршног директора за информационо-комуникационе технологије, развој, продају и маркетинг, те да је наведену дужност преузео са даном 01.06.2024. године.**

II

Именовани преузима дужност **извршног директора за информационо-комуникационе технологије и развој**, почев од дана **01.07.2024.** године, односно, од дана ступања на снагу Правилника о измјени и допуни Правилника о организацији рада у Предузећу и Правилника о измјени и допуни Правилника о систематизацији радних мјеста у Предузећу, па **до дана 31.05.2028. године**, као дана истека мандата утврђеног Одлуком Надзорног одбора Предузећа за поштански саобраћај Републике Српске а.д. Бања Лука број: 1.-1869/24 од 21.05.2024. године.

III

На основу ове Одлуке, Одлуке Надзорног одбора Предузећа, бр. 1.-2143/24 од 12.06.2024. године, Закључка Владе Републике Српске бр. 04/01-012-2-351/11 од 03.03.2011. године, Одлуке Надзорног одбора Предузећа бр. 1.-563-1/22 од 02.03.2022. године и општих аката Предузећа, сачиниће се Анекс Уговора о правима и обавезама директора и Уговора о раду, између овог Предузећа и именованог лица из тачке I ове Одлуке.

IV

Ова Одлука ступа на снагу даном доношења.

**О б р а з л о ж е њ е**

Надзорни одбор Предузећа је Одлуком број: 1.-1869/24 од 21.05.2024. године, именовао Зорана Протића, дипл.инж.електротехнике за **извршног директора за информационо-комуникационе технологије, развој, продају и маркетинг,** **са даном 01.06.2024. године**, од којег дана му теку сва права и обавезе по основу вршења наведене дужности.

У току обављања дужности извршног директора за информационо-комуникационе технологије, развој, продају и маркетинг, Надзорни одбор Предузећа је, у складу са оперативним и пословним потребама Предузећа, Одлуком бр. 1.-2143/24 од 12.06.2024. год., умјесто досадашњих четири, утврдио шест извршних директора и области за које ће бити надлежни у оквиру функционисања Управе Предузећа.

Наведеном Одлуком **су**, **умјесто 1 (једног**) извршног директора за информационо-комуникационе технологије, развој, продају и маркетинг, који је надлежан за Област информационо-комуникационих технологија и развоја и Област продаје и маркетинга у организацији рада Предузећа, **утврђена 2 (два) извршна директора** **(1 извршни директор за информационо-комуникационе технологије и развој, који ће бити надлежан за Област информационо-комуникационих технологија и развоја** **и 1 извршни директор за продају и маркетинг, који ће бити надлежан за Област за продају и маркетинг.**

Због усклађивања нижих аката Предузећа (одлуке о именовању и уговора о правима и обавезама директора и Уговора о раду) са Одлуком Надзорног одбора Предузећа бр. 1.-2143/24 од 12.06.2024. год, Правилником о организацији рада Предузећа и Правилником о систематизацији радних мјеста у Предузећу, указала се потреба за доношењем одлуке којом је ваљало именованом лицу одредити дужност изршног директора за информационо-комуникационе технологије и развој који ће бити надлежан за обављање послова Области информационо-комуникационих технологија и развоја.

ПРЕДСЈЕДНИК

НАДЗОРНОГ ОДБОРА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Марко Михајловић

ДОСТАВЉЕНО:

* Директору Предузећа,
* Осталим извршним директорима (х3)
* Области за правне,општ.и посл.људск.ресурса х2,
* Области за рачуноводство и финансије х2,
* Именованом,
* Управи,
* а/а,